**PRACOVNÝ LIST**

**KULTÚRA A MULTIKULTÚRNOSŤ**

**Prečítajte si text**:

**Kultúra** je súbor zvykov, vzťahov, umenia a iných čŕt, ktoré charakterizujú ľudskú spoločnosť alebo skupinu.

**Multikultúrnosť** je súhrn kultúr viacerých etnických spoločenstiev žijúcich na spoločnom území.

Kultúra je výsledok ľudskej manuálnej činnosti (knihy, sochy, CD, filmy) a nemateriálnej duchovnej činnosti (obsah knihy, CD, filmu). Kultúra sa neustále mení (menia sa názory, poznatky, hodnoty). Medzi najdôležitejšie zmeny patria tie, ktoré sú výsledkom vzájomného pôsobenia kultúr → spôsobuje ich migrácia obyvateľstva.

Svet je plný odlišných kultúr, všetky sú rovnocenné → svet je multikultúrny.

Ak nebudeme rešpektovať kultúrnu rôznorodosť, nastane kultúrny kolaps. Rešpekt a tolerantnosť voči rozmanitým kultúram sú základom multikultúrneho sveta.

**Kultúru delíme** : 1. podľa výsledku ľudskej činnosti na materiálnu a duchovnú.

2. podľa cieľovej skupiny na všeobecnú (univerzálnu, pre celé ľudstvo) a konkrétnu (pre určitú spoločnosť).

3. podľa zamerania na umeleckú (filmy, romány, sochy → vytvorené konkrétnymi umelcami) ,  ľudovú (ľudové tance, ľudové piesne → folklórne súbory) a masovú (vznikla v 20. stor. s rozvojom masovokomunikačných prostriedkov → film, rozhlas, televízia).